《戏马台》
明代·张以宁

当时衣锦去关中，天地移归隆准公。空使秦人悲故旧，更怜刘裕愧英雄。

荒台落日蜚鸿没，春草连云戏马空。太息重瞳千载少，舣舟不肯过江东。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。